Anders Ruseng har lagt planen for 2018. I kalenderen står der fri ved hver uge. Han går på pension efter 40 år, hvilket betyder, at landsbyen mister sin lokale automekaniker. Det var Anders' far, der begyndte med at ordne biler på stedet i 1947 - lige efter krigen. Selv overtog han i 1978. - Det er vemodigt. Jeg har kunder, der er kommet i alle årene, siger Anders Ruseng, mens han gør klar til stor farvelreception i værkstedet. Det var ellers kørt i stilling, at sønnen Torben skulle overtage familieværkstedet. Han er mekaniker og har arbejdet i værkstedet i 15 år, men han har fået olieeksem. Anders Ruseng har været glad for årene i Rostrup og er glad for den støtte, han har fået i lokalområdet. - Den største konkurrent har været den lokale graver. Når vi går oppe på kirkegården, siger jeg til Anne-Lise (Anders' kone, red.), hold da kæft, der ligger sgu godt nok mange af vores kunder heroppe, siger Anders Ruseng. Han beholder værkstedet som hobbyværksted.

Opsummering:
I familie virksomheden Rostrup Autoværksted lægger de værktøjet, fordi der er ingen til at køre det videre. Sønnen måtte opgive på grund af eksem.